      Z A P I S N I K
                sa 22. sjednice Vijeća Gradske  četvrti Stenjevec
održane 11. ožujka 2019.

 Sjednica se održava u prostorijama PU Susedgrad, dvorana na 3. katu s početkom u 19,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno18 članova Vijeća. 

NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman,  Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji, Mojmir Šoić, Slaven Imre, Davor Stanković, Zoran Perić

NENAZOČNI: Marko Sladoljev

	    
OSTALI NAZOČNI:Davorka Juravić – predsjednica VMO Špansko – jug,  Hrvoje Hrestak – član VMO Špansko –jug, Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent

Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.

Predsjednik je otvorio raspravu o Zapisniku s 21. sjednice VGČ Stenjevec. 

Zorana Perić zanima da li se kompletna rasprava treba uvrstiti u zapisnik.

Kristina Starčević odgovorila je da se u zapisnicima navodi tko je sudjelovao u raspravi i skraćena rasprava. 

Više nije bilo primjedbi na zapisnik. Predsjednik je predložio je verifikaciju Zapisnika. 

Konstatira se da je jednoglasno sa 18 glasova „za“  verificiran Zapisnik s 21. sjednice VGČ Stenjevec. 

Predsjednik Željko Jeger predložio je dnevni red s nadopunom pod točkom 8. „Prijedlog Zaključka o utrošku sredstava sa stavke ONR za OŠ Tituš Brezovački“.
Konstatira se da je jednoglasno sa 18 glasova „za“ usvojen slijedeći:
	
		DNEVNI RED:

1. Izvještaj o radu Vijeća Gradske četvrti Stenjevec u 2018.
2. Program rada za 2019.
3. Prijedlog Plana komunalnih aktivnosti Gradske četvrti Stenjevec u 2019.
4. Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima grada Zagreba u 2019.
5. Prijedlog zaključka o prijedlogu asfalterskog programa za nerazvrstane ceste I. reda u 2019.
6. Prijedlog zaključka o zakupu zemljišta, dio k.č.br. 4993/2 k.o.Vrapče, STAN ŠPANSKO d.o.o.
7. Prijedlog zaključka o zatvaranju potoka Kustošaka
8. Prijedlog Zaključka o utrošku sredstava sa stavke ONR za OŠ Tituš Brezovački“
9. Informacije, pitanja i prijedlozi

Ad/ 1.

Izvještaj o radu Vijeća Gradske četvrti Stenjevec u 2018.

Predsjednik je otvorio raspravu o prijedlogu Izvještaja o radu Vijeća Gradske četvrti Stenjevec u 2018. 

Davor Stanković smatra da je Izvještaj malo suhoparan. Nedostaje opis angažmana Vijeća oko projekata kao što je dom zdravlja, bazen i sl. Nije spomenuta ni jedna pokrenuta inicijativa. 

Zoran Šplajt nije zadovoljan sa zaključnom ocjenom. Smatra da bi se u zaključnoj ocjeni trebalo navesti nezadovoljstvo suradnjom s Gradskim uredima vezano uz projekte. 

Predsjednik je naveo da je Izvještaj formalni dokument koji Vijeće treba usvojiti i smatra da tu ne bi trebalo ništa previše pisati. Zaključci i zapisnici odlaze u Grad i svi vide što se tu radi. 

Vladimir Andrić smatra da bi u Izvještaju trebalo navesti koliko sredstava je Grad izdvojio za akcije na području Gradske četvrti Stenjevec. 

Predsjednik je zaključio raspravu i predložio glasovanje o prijedlogu. 

Konstatira se da je većinom glasova i to s 10 glasova „za“ i 8 „suzdržanih“ usvojen slijedeći: 

Izvještaj o radu Vijeća Gradske četvrti
Stenjevec za 2018. godinu

I. UVODNE NAPOMENE

Izvještaj o radu Vijeća od 1. siječnja 2018. do 31. prosinca 2018. godine

Sjednice Vijeća

U navedenom periodu održano je 12 sjednica Vijeća na kojima su usvojeni akti iz djelokruga rada:
· Financijski plan Gradske četvrti Stenjevec za 2018.
· Plan komunalnih aktivnosti Gradske četvrti Stenjevec za 2018. 
· Program održavanja komunalne infrastrukture na području Gradske četvrti Stenjevec u 2018.
· Zaključak o izmjeni Financijskog plana Gradske četvrti Stenjevec za 2018.
· Zaključak o odobrenju korištenja sredstava za 2018. s pozicije „ostali nespomenuti rashodi 


Plan komunalnih aktivnosti Gradske četvrti Stenjevec za 2018.

Za Plan komunalnih aktivnosti u 2018. godini bilo je predviđeno 12.068.800,00 kuna koja su osigurana Proračunom Grada Zagreba za 2018. godinu. Planom se nastojala poboljšati kvaliteta života građana s područja gradske četvrti kroz rješavanje komunalne problematike, ali isto tako se pokušao, kroz Plan, poticati razvoj četvrti. 
Planirana sredstva za poslove i radove održavanja u mjesnim odborima na području Gradske četvrti iznosila su 9.885.000,00 kuna i bila su raspoređena po mjesnim odborima – prema namjeni za: čišćenje javnih površina, održavanje javnih površina i održavanje nerazvrstanih cesta.


Rad Vijeća Gradske četvrti Stenjevec u 2018. godini bio je određen slijedećim aktivnostima:
· predlaganje programa gradnje objekata i uređenja komunalne infrastrukture,
· koordinacijom i unapređenjem rada vijeća mjesnih odbora,
· suradnja s ustanovama, udrugama i udruženjima u poboljšanju društvenih sadržaja i programa,
· predlaganje rješenja u postupcima izrade i donošenje prostornih i drugih planskih
       dokumenata,
· vođenje brige o zadovoljavanju različitih potreba građana,
· odgovornost za upravljanje prostorima mjesne samouprave,
· davanje mišljenja Gradonačelniku, Gradskim upravnim tijelima i Gradskoj skupštini o
       pitanjima koja su važna za Gradsku četvrt.


II.  GRADSKA ČETVRT STENJEVEC - Statistički podaci:

Prostor Gradske četvrti u cijelosti je nizinski, na jugu naslonjen na lijevu obalu Save. Tu se u Savu ulijevaju otvoreni donji tokovi podsljemenskih potoka Dubravica, Medpotoki, Vrapčak i Kustošak.

Smještena je na zapadnom dijelu grada Zagreba, sjeverno od rijeke Save i južno od željezničke pruge Zagreb-Ljubljana. U smjeru istok-zapad proteže se od Zagrebačke ceste do Škorpikove ulice.
Graniči s gradskim četvrtima Podsused – Vrapče i Črnomerec na sjeveru, Trešnjevka – sjever na istoku, Trešnjevka – jug na jugoistoku i Novi Zagreb – zapad na jugu, na Savi.


Površina

1.218,01 ha (12,180 km²)


Stanovništvo prema popisu 2001.
- ukupan broj: 41.257 stalnih stanovnika
- prosječna dob stanovnika: 35,8 godina
- gustoća naseljenosti: 3.161 stanovnika/km²
- broj kućanstava: 13.620
- broj stanova: 14.985
 
Stanovništvo prema popisu 2011.
- ukupan broj: 51.390 stalnih stanovnika
- broj kućanstava: 18.983
- broj stanova: 23.295
 


III. RAD VIJEĆA 

a) sjednice Vijeća 
· održano je 12  sjednica  Vijeća
· prosječna prisutnost vijećnika sjednicama Vijeća 17/19
· ukupno je bilo 100 točaka dnevnog reda  – 8 prosječno  po sjednici
· broj akata (zaključaka, Planova) donesenih na sjednicama – 190
· broj donesenih mišljenja Vijeća o prijedlozima (nacrtima) akata – 77
· broj sjednica radnih tijela Vijeća – 22
· uobičajeno vrijeme održavanje sjednica Vijeća – 19,00
· uobičajeno trajanje sjednica vijeća 2,50 sati
· u 2018. održano je 8 koordinacija predsjednika Vijeća i predsjednika Vijeća mjesnih odbora



b) radna tijela Vijeća
1.Radno tijelo za obavljanje poslova iz područja prometa
2.Radno tijelo za obavljanje poslova iz područja komunalne infrastrukture
3.Radno tijelo za obavljanje poslova iz područja ekologije
4.Radno tijelo za obavljanje poslova iz područja prostornog planiranja i uređenja:
5.Radno tijelo za obavljanje poslova iz područja gospodarstva, zdravstva, kulture i sporta

c) predsjednik Vijeća
· predstavlja Gradsku četvrt i Vijeće,
· saziva sjednice Vijeća, predlaže dnevni red, predsjeda sjednicama Vijeća i potpisuje akte Vijeća,
· provodi i osigurava provođenje odluka Vijeća te izvješćuje o provođenju odluka Vijeća,
· surađuje s gradonačelnikom i predsjednikom Gradske skupštine,
· brine o provedbi akata što se odnose na rad Gradske četvrti,
· sudjeluje u provođenju mjera civilne zaštite,
· informira građane o pitanjima važnim za Gradsku četvrt,
· koordinira rad predsjednika mjesnih odbora na području Gradske četvrti te redovito prije održavanja sjednice Vijeća saziva koordinaciju Gradske četvrti s predsjednicima vijeća mjesnih odbora na kojima se raspravlja o pitanjima važnim za mjesne odbore i Gradsku četvrt,
· obavlja i druge poslove koje mu povjeri Vijeće.

Predsjednik Vijeća Gradske četvrti Stenjevec obavljao je svoje dužnosti sukladno Statutu Grada Zagreba i Pravilima Gradske četvrti Stenjevec.

Tijekom godine 
· brinulo se o provođenju odluka i akata Vijeća Gradske četvrti Stenjevec, 
· pratile su se aktivnosti i radovi, kako komunalni tako i svi drugi koji su se odvijali na području četvrti,
· prisustvovalo se brojnim sastancima u prostorima gradskih tijela, trgovačkim društvima, Gradskim uredima, zavodima, službama i ustanovama na području četvrti,
· prisustvovalo se koordinacijama u Gradu i u Gradskoj četvrti, sa predsjednicima vijeća mjesnih odbora, te sjednicama Gradske skupštine Grada Zagreba, 
· prisustvovalo se i prigodnim priredbama, predstavljanjima, smotrama, sastancima i skupštinama raznih društva i udruga, 
· radilo se na suradnji s gradskim zastupnicima iz četvrti u zajedničkim naporima za rješavanje problema četvrti odnosno uvrštavanja u programe – proračun Grada Zagreba.

d) potpredsjednik Vijeća
Potpredsjednik Vijeća:
· zamjenjuje predsjednika Vijeća u slučaju njegove spriječenosti ili odsutnosti,
· pomaže predsjedniku Vijeća u radu,
· obavlja poslove iz djelokruga predsjednika Vijeća što mu ih povjeri predsjednik Vijeća.

Potpredsjednik Vijeća obavljao je svoje dužnosti sukladno Statutu Grada Zagreba i Pravilima Gradske četvrti Stenjevec. Pomagao je predsjedniku Vijeća u radu, te je obavljao sve poslove koji su mu bili povjereni. Zajedničkim radom i dogovaranjem odnosno suradnjom s gradskim tijelima, trgovačkim društvima i ustanovama.

e) članovi Vijeća
Članovi Vijeća imaju prava i dužnosti osobito:
· prisustvovati sjednicama Vijeća i radnih tijela kojih je član i sudjelovati u njihovu radu,
· raspravljati i izjašnjavati se o svim pitanjima koja su na dnevnom redu Vijeća,
· predlagati Vijeću razmatranje pojedinih pitanja iz njegova djelokruga,
· predlagati donošenje akata iz djelokruga Vijeća, ako posebnim propisima nije drukčije određeno,
· podnositi amandmane na prijedloge akata,
· tražiti i dobiti podatke i obavijesti od tijela Grada Zagreba i gradskih upravnih tijela potrebne za obavljanje dužnosti člana Vijeća te, s tim u vezi, koristiti se njihovim stručnim i tehničkim uslugama,
· biti biran i prihvatiti izbor u radna tijela Vijeća.
	

Vijeće se intenzivno bavilo rješenjima od interesa za područje Gradske četvrti u postupcima izrade i donošenja prostornih i drugih planskih dokumenata i njihova ostvarenja.
Tijekom 2018. nastavljeni su radovi izgradnje objekta Mjesnog odbora ¨Matija Gubec¨ na Zagrebačkoj cesti.
Tijekom 2018. održana je Tribina o odvojenom prikupljanju otpada, kao i o Planu gospodarenjem otpadom u Gradu Zagrebu. 
     Vijeće je zaprimilo više zahtjeva Gradskog ureda za imovinsko – pravne poslove i imovinu Grada za korištenje zemljišta u vlasništvu Grada Zagreba na način da se isto daje u najam ili se raspisuje javni natječaj za prodaju o kojima se pojedinačno odlučivalo na sjednicama mjesnih odbora , ovisno na kojem se području zemljište nalazilo.


IV. ZAKLJUČNE OCJENE

Vijeće Gradske četvrti Stenjevec u sustavu mjesne samouprave Grada Zagreba želi ostvariti nove napretke u poboljšanju i razvoju mjesne samouprave te uspostaviti što bolju koordinaciju i  rad vijeća mjesnih odbora Stenjevec kao i nastavak započetih radnji oko izgradnje kapitalnih objekata na području Gradske četvrti Stenjevec.




Ad/2. 
Program rada za 2019.

Predsjednik je naveo da će Zagrebački holding izdvojiti 4.400.000,00 kn + PDV za natkrivanje Tržnice Špansko. Priprema se natječaj za izvođača radova. Što se tiče doma zdravlja priprema se natječaj za idejni projekt. 

Vladimir Andrić naveo je da bi Grad trebao voditi više računa o svojim građanima i manje pogodovati investitorima. 

Hrvoje Hrestak zamolio je Vladimira Andrića da postavi pitanje na sjednici Skupštine vezano uz bazen, tko je naručio idejni projekt na zemljištu koje je sporno. 

Predsjednik je naveo da se idejni projekt može raditi i za sporna zemljišta.  Zaključio je raspravu i predložio glasovanje o prijedlogu. 

Konstatira se da je većinom glasova i to s 10 glasova „za“ i 8 „suzdržanih“ usvojen slijedeći:

PROGRAM  RADA
VIJEĆA  GRADSKE  ČETVRTI   STENJEVEC
ZA  2019.  GODINU


I. POLAZNE OSNOVE I OKOLNOSTI DJELOVANJA
  
Program rada Vijeća Gradske četvrti Stenjevec temelji se na obavljanju poslova i zadataka utvrđenih propisima, što prvenstveno uključuje one poslove koje Vijeće obavlja samostalno te one koje mu iz djelokruga Grada Zagreba povjeri Gradonačelnik i gradska tijela, a koja su značajna za gradsku četvrt.

Programom rada Vijeća Gradske četvrti Stenjevec kontinuirano se provode aktivnosti prijašnjih godina te aktivnosti koje predlažu vijeća mjesnih odbora i građani. Djelovanje Vijeća biti će usmjereno na: 

· predlaganje izvođenja većih zahvata na objektima komunalne infrastrukture, kao i izgradnju drugih javnih objekata, a koje nije moguće financirati sredstvima kojima raspolaže Vijeće Gradske četvrti Stenjevec- natkrivanje Tržnice Špansko, izgradnja doma zdravlja, bazena, nove škole i vrtića
· uvrštavanje što više potreba gradske četvrti u planove podružnica Zagrebačkog holdinga d.o.o. i drugih gradskih ureda,
· nastojanjima za povećanjem sredstava za potrebe Gradske četvrti
· planiranje i rješavanje manjih komunalnih potreba kroz Plan komunalnih aktivnosti i Program održavanja komunalne infrastrukture, u suradnji s vijećima mjesnih odbora,
· pridonošenje kvalitetnijem razvoju i radu mjesnih odbora, te suradnju s istima,
· pomoć u održavanju, opremanju i obnovi svih prostora mjesnih odbora.



II. ZADACI, TEME I AKTIVNOSTI

Na temelju Poslovnika o radu i Pravila Vijeća Gradske četrvti Stenjevec, a radi postizanja ovim Programom utvrđenih ciljeva, Vijeće će tijekom 2019.:

· usvojiti Plan komunalnih aktivnosti za 2019., 
· usvojiti Godišnji izvještaj o izvršenju financijskog plana za 2018., 
· usvojiti Izvješće o radu Vijeća Gradske četvrti Stenjevec za 2018., 
· usvojiti Program rada Vijeća Gradske četvrti Stenjevec za 2019.,
· donijeti, prema potrebi, rebalans Plana komunalnih aktivnosti, rebalans Programa održavanja komunalne infrastrukture  i izmjenu Financijskog plana za 2019.,
· pripremiti i usvojiti Prijedlog prioriteta plana komunalnih aktivnosti za 2020. , 
· sudjelovati u donošenju prostornih urbanističkih i detaljnih planova u Gradu Zagrebu
     (prema dostavljenim prijedlozima),
· davati prijedloge i mišljenja na poslove podružnica Zagrebačkog holding, Program gradnje Gradskog ureda za prostorno uređenje, izgradnju Grada, graditeljstvo, komunalne poslove i promet i programe drugih gradskih ureda,
· koordinirati i surađivati s vijećima mjesnih odbora, 
· surađivati s udrugama i drugim ustanovama na području četvrti,
· pratiti realizaciju Plana komunalnih aktivnosti i Programa održavanja komunalne
infrastrukture  u suradnji s vijećima mjesnih odbora 
· pratiti stanje komunalnog reda na području gradske četvrti, uz dostavu zapažanja i prijedloga komunalnom redarstvu i drugim službama, 
· pratiti stanje objekata mjesne samouprave s prijedlozima njihove obnove, sanacije, opremanja u skladu s financijskim mogućnostima (namjestiti i privesti svrsi objekt MO ¨Matija Gubec¨),
· intenzivno raditi na poboljšanju stanja u prometu u suradnji s nadležnim Gradskim uredom 
· raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća, 
· predlagati mjere za bolje zadovoljavanje potreba stanovnika na području predškolskog i školskog odgoja i obrazovanja, javnog zdravstva, socijalne službe, kulture i sporta od značenja za Gradsku četvrt,
· zalagati se za realizaciju akcija koje su sastavni dio Plana komunalnih aktivnosti Gradske četvrti Stenjevec u 2019. 

 Realizacija navedenog Programa rada ovisiti će o:
 
· sudjelovanju članova Vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s vijećima mjesnih odbora;
· suradnji s građanima Gradske četvrti Stenjevec.

Ad/3.

Prijedlog Plana komunalnih aktivnosti Gradske četvrti Stenjevec u 2019.

Predsjednik je dao riječ Zdravku Barešiću kako bi obrazložio prijedlog PKA.

Zdravko Barešić naveo je da je na 17. Sjednici usvojen Plan prioriteta na bazi potreba zahtjeva građana putem mjesnih odbora. Nakon donošenja plana prioriteta napravljen je obilazak GČ s predsjednicima VMO-a i predstavnicima Zagrebačkih cesta i Zrinjevca radi izrade troškovnika. Iznos je znatno veći od sredstava kojima Vijeće raspolaže pa je od nekih akcija trebalo odustati. To je odrađeno na koordinaciji predsjednika VGČ i VMO-a, a zatim na sjednici Radnog tijela za obavljanje poslova iz područja komunalne infrastrukture i na osnovu toga je sastavljen ovaj Plan. 

Predsjednik je naveo da nije zadovoljan planom iz više razloga. Ima stavki koje su nekorektne i na kraju neće proći. Npr. sredstva za izgradnju parka u ulici Štrokinec smanjena su sa 1.000.000,00 kn na 400.000,00 kn. Rezervirano je 500.000,00 kn za kontejnere za NK Špansko, a to bi mogao biti problem. Jedini razlog zašto su se osigurala sredstva su djeca koja tamo treniraju i trebaju im se osigurati nove svlačionice. U ovom planu su smanjena sredstva za škole i vrtiće u odnosu na planove prethodnih godina. 

Zdravko Barešić smatra da bi akcije u školama i vrtićima trebao financirati Grad. 

Vladimir Andrić naveo je da je 1.000.000,00 za izgradnju dječjeg igrališta prevelik iznos i smatra da Plan sadrži premalo sanacija prometnica. 

Predsjednik također smatra da se uređenje okoliša škola i vrtića ne bi trebalo financirati iz sredstava gradske četvrti već bi se trebali obratiti Gradu. Ukoliko nešto bude nužno i hitno u tom slučaju  izdvojit će se sredstva za to u Planu komunalnih aktivnosti GČ Stenjevec.

Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to s 14 glasova „za“, 1 glasom „protiv“ i 3 „suzdržana“ usvojen Plan komunalnih aktivnosti Gradske četvrti Stenjevec u 2019. i nalazi se u prilogu Zapisnika. 

Zoran Perić naveo je da je glasovao protiv i nema potrebe objašnjavati nikome zašto je glasovao protiv. Sve što se ovdje radi, cijene su prenapumpane, nabacujemo se s projektima koji se danas mogu izvesti, sutra ne. Sve što se sad ovdje priča nema nikakvog smisla. Svoju odluku bi obrazložio kad bi predsjednik dozvolio da javnost vidi sjednicu i da čuje što se ovdje priča. Ovo je zatvorena sjednica iza zatvorenih vrata. Svi imate pametne telefone i teško bi ih se odrekli. Naveo je da se odrekao sve tehnologije pa i pametnog telefona, ali bi za potrebe prezentiranja sjednice građanima to koristio. Smatra da bi sjednica trebala biti javna da ljudi vide što se ovdje radi. 

Predsjednik je rekao Zoranu Periću da je uvrijedio sve članove vijeća koji sjede ovdje. Jako puno ljudi je radilo na izradi ovog plana i ne može se omalovažavati njihov rad. Sjednicu neće nitko snimati i prenositi. 

Zoran Perić naveo je da nije imao namjeru nikoga vrijeđati, ukoliko se netko smatra uvrijeđenim ispričao se, ali i dalje smatra da bi građani trebali znati o čemu se ovdje radi. 

Predsjednik je naveo da sve što se ovdje zaključi ide na Internet. 

Vladimir Ferdelji naveo je da se sjednica može snimati od strane sredstava javnog informiranja, radio i televizija. Nije stvar u snimanju već u interpretaciji snimljenog. 

Davorka Juravić zahvalila se svima koji su glasovali za Plan jer je on napravljen na osnovu potreba na terenu. Što se tiče Zakona o pravu na pristup informacijama Zapisnici se objavljuju javno i na taj način je sve dostupno javnosti. 

Ivan Zelenić naveo je da bi sva vijeća gradskih četvrti trebala glasovati protiv planova zbog protesta na ovakve cijene. Smatra da kolega ima pravo glasovati protiv iz protesta i izraziti svoje mišljenje. 


				
Ad/4.

Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima grada Zagreba u 2018.

Predsjednik je pročitao prijedlog Zaključka. 

Konstatira se da je većinom glasova i to sa 16 glasova „za“ , 1 „protiv“ i 1 „suzdržanim usvojeno  Izvješće o izvršenju programa i planova održavanja komunalne infrastrukture u gradskim četvrtima i mjesnim odborima grada Zagreba u 2018. 

Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2019.

	1. Vijeće Gradske četvrti Stenjevec razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Stenjevec u 2018. te na planove malih komunalnih akcija mjesnih odbora na području Gradske četvrti za 2018.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.



Ad/5 
Prijedlog zaključka o prijedlogu asfalterskog programa za nerazvrstane ceste I. reda u 2019.

Predsjednik je otvorio raspravu. Nije bilo prijavljenih za raspravu pa je predložio glasovanje o prijedlogu. 

Konstatira se da je većinom glasova i to s 16 glasova „za“ i 2 „ suzdržana“  usvojen slijedeći: 

Z A K LJ U Č A K
o prihvaćanju prijedloga asfalterskog programa za nerazvrstane ceste I. reda 

	1. Vijeće Gradske četvrti Stenjevec suglasno je s prijedlogom asfalterskog programa za nerazvrstane ceste I. reda u 2019.
	
	2. Ovaj će se zaključak uputiti Gradskom uredu za mjesnu samoupravu na daljnje postupanje.

Ad/6

Prijedlog zaključka o zakupu zemljišta, dio k.č.br. 4993/2 k.o.Vrapče, STAN ŠPANSKO d.o.o.

Predsjednik je naveo da se raspitao o čemu se tu radi jer u dopisu nije navedeno ništa, a to je vezano za dječji vrtić. U donjem dijelu zgrade je dječji vrtić sa dvije grupe i to bi bio prostor na koji bi djeca preko dana mogla izaći i bio bi izgrađen. 

Davor Stanković naveo je da mu nije jasno jer je tu česticu grad kupio i sad je daje u najam.

Predsjednik je naveo da je to izglasala Skupština Grada Zagreba i ukoliko će se to koristiti za djecu tu nije ništa sporno. 

Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to s 10  glasova „za“,  1 glasom „protiv“ i 7 „suzdržanih“ usvojen slijedeći: 
			     		  Z A K LJ U Č A K 

Vijeće Gradske četvrti Stenjevec suglasno je sa zahtjevom firme STAN ŠPANSKO d.o.o., za zakup neizgrađenog građevinskog zemljišta oznake dio k.č.br. 4993/2 k.o.Vrapče, isključivo za namjenu uređenja zelene površine za potrebe dječjeg vrtića.

Ad/7.

Prijedlog zaključka o zatvaranju potoka Kustošaka

Predsjednik je dao riječ Vladi Kovačeviću da u ime predlagatelja stranke HDZ obrazloži prijedlog.

Vlado Kovačević naveo je da je uz materijale dostavljen prijedlog za zatvaranje potoka jer je u katastrofalnom stanju. Tamo skoro da i nema vode, ima puno raslinja i raznih nametnika. Potrebno je to urediti. 

Zoran Šplajt naveo je da potok održava „Vodoprivreda“ i kosi se nekoliko puta godišnje. Činjenica je da je par puta bio zagađen kemikalijama koje je netko uzvodno pustio. U sklopu projekta produžetka Tomislavove ulice predviđa se zatvaranje potoka od željezničke pruge do Zagrebačke ceste. Nije dovoljno donijeti odluku o zatvaranju potoka, treba utvrditi namjenu te površine. Inicijativa je bila da se tamo uredi šetnica. 

Ivan Zelenić naveo je da se u zapadnoj Europi napušta koncept zatvaranja vodotoka. Šetnica se može urediti uz potok. Treba samo postaviti pitanje kako se to održava. 

Vladimir Andrić smatra da ne bi trebalo preusmjeriti potok u kanalizaciju jer vodotoci su tu radi sakupljanja oborinskih voda. Radi se samo o čišćenju i rješenju produžetka Tomislavove ulice. 

Davor Stanković smatra da bi potok trebao ostati otvoren radi odvođenja oborinskih voda za vrijeme velikih kiša jer u protivnom može doći do poplave. 

Zoran Šplajt naveo je da se može zatražiti od Hrvatskih voda da dostave svoje planove vezao uz potok Kustošak. 

Predsjednik je zaključio raspravu i pročitao prijedlog zaključka.  

Konstatira se da je s 12 glasova „za“, 1 glasom „protiv“ i 5 „suzdržanih“ usvojen slijedeći:


     					  Z A K LJ U Č A K 

1. Vijeće Gradske četvrti Stenjevec traži mišljenje o mogućnostima zatvaranja potoka Kustošaka u dijelu od Zagrebačke ceste do pružnog prijelaza na Sokolskoj ulici i izgradnju šetnice na dijelu zatvorenog potoka ili drugačijeg načina uređenja.

2. Ovaj zaključak proslijedit će se  HRVATSKIM VODAMA.


Ad/8

Prijedlog Zaključka o korištenju sredstava sa stavke „ostali nespomenuti rashodi“ za nabavu sportske opreme za OŠ „Tituš Brezovački“

Predsjednik je pročitao prijedlog zaključka. Otvorio je raspravu. Nije bilo prijavljenih za raspravu. Predložio je glasovanje o prijedlogu. 

Z A K L J U Č A K
                                                O KORIŠTENJU SREDSTAVA 	


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 179/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu sportskih rekvizita  za sportsku dvoranu OŠ „Tituš Brezovački“  u iznosu od 4.900,64 kn prema ponudi  broj 8760077 od 07. 03. 2019. Poduzeća Dehatlon Zagreb d.o.o.Ulica Siniše Glavaševića 5,  10000 Zagreb.

     2.   Ovaj će zaključak izvršiti Gradski ured za mjesnu samoupravu. 


Ad/9 

Informacije, pitanja i prijedlozi

Zdravko Barešić naveo je da je postavio pitanje o postavljanju reflektora na livadi za pse u naselju i traženo je od Gradskog ureda za prostorno uređenje da daju konkretan odgovor. Poslao sam svima na mail. 

Zoran Šplajt naveo je da je prošlo već tri godine od kad je postavljeno pitanje o produžetku Tomislavove ulice. Uz taj projekt išao je i projekt parkirališta i pothodnika za pješake ali ništa nije napravljeno. To stoj i negdje u gradu. Traži da se nazove g. Burazin kod kojeg se nalazi predmet kako bi saznali o čemu se radi.  Prva faza Tomislavove od Zagrebačke do Sokolske ulice glavni projekt je u izradi. Mene zanima koji projektni  biro to radi, koliko je do sada napravljeno i u kojoj su fazi. Nakon tog glavnog projekta treba prikupiti suglasnosti, a zatim se radi izvedbeni projekat. 
Tu aktivnost nitko ne vodi i ne kontrolira. Zamolio je da predsjednik, voditelj RT za promet i djelatnici ureda za MS zatraže podatke o tome. 

Vladimir Ferdelji naveo je da bi bilo dobro za Vijeće zatraži obrazloženje s imenom i prezimenom  zašto se to tako dugo radi. 

Marko Milanović Litre naveo je da je nastao problem nakon zatvaranja reciklažnog dvorišta u Gospodskoj ulici. Sad puno građana – stanovnika GČ Podsused Vrapče vozi otpad u Cesarićevu ulicu. Smatra da bi trebalo izgraditi još jedno reciklažno dvorište na zapadu gradske četvrti u poduzetničkom dijelu. 

Ivan Zelenić naveo je da je prošli put bilo razgovora u vezi pozivanja načelnika policijske postaje na tematsku sjednicu i zanima ga da li je što po tome učinjeno. 

Kristina Starčević navela je da je načelnik II. PP Črnomerec bio na sastanku kod predsjednika ali oni se ne bave prometom. Za promet je zadužena PP Lučko pa će predsjednik probati stupiti u kontakt s njima. U planu je sjednica Vijeća za prevenciju. 

Zdravko Barešić naveo je da će se postaviti pitanje prometa na sjednici Vijeća za prevenciju. 

Predsjednik je naveo da će se vezano uz pitanja sigurnosti i prometna pitanja održati sjednica Vijeća za prevenciju. 

					Završeno u 21,15

Napomena: sjednica je fonografski snimana 

Zapisničar:
Jadranka Gobac
Predsjednik
Vijeća Gradske četvrti Stenjevec
Željko Jeger 

